**Zajednica sportskih udruga Grada Novske**

**Izvršni odbor**

**Broj: 2/2019**

**Novska,02. listopad 2019.**

Na temelju točke V. Programa javnih potreba u sportu Grada Novske za 2019. godinu, članka 56. Pravilnika o financiranju programa i projekata od interesa za opće dobro koje provode sportske udruge na području Grada Novske i članka 38., točka 10. Statuta Zajednice sportskih udruga Grada Novske, Izvršni odbor Zajednice sportskih udruga Grada Novske objavljuje

**Javni poziv za sufinanciranje udruga članica Zajednice sportskih udruga Grada Novske koje su uključile nove kategorije u natjecanje i koje su po plasmanu ušle u viši rang natjecanja.**

**(kvalitetan sport)**

1. Zajednica sportskih udruga Grada Novske ( u daljnjem tekstu: Zajednica) poziva sportske klubove sa sjedištem na području Grada Novske, članice Zajednice, da se prijave na javni poziv za sufinanciranje udruga članica Zajednice sportskih udruga Grada Novske koje su uključile nove kategorije u natjecanje i koje su po plasmanu ušle u viši rang natjecanja (kvalitetan sport).
2. Ukupno osigurana sredstva natječaja iznose 60.000,00 kuna
3. Sastavni dio ovog Javnog poziva čine **Upute za prijavitelje** kojima se detaljno utvrđuju ciljevi, visina sredstava, okvirni broj prijava, tko može podnijeti prijavu na Javni poziv, dokumentaciju koja se obavezno mora priložiti u prijavi, odredbe o prihvatljivim aktivnostima i troškovima, te ostale odredbe.
4. Rok za podnošenje prijave programa/projekata je 30 dana, a završava 04. studenog 2019. godine
5. Prijave programa i projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Grada Novske - [www.novska.hr](http://www.novska.hr)
6. Prijave na javni poziv dostavljaju se u zatvorenoj omotnici s naznakom:

**„ PRIJAVA NA JAVNI POZIV ZA SUFINANCIRANJE UDURGA ČLANICA ZAJEDNICE SPORTSKIH UDRUGA GRADA NOVSKE KOJE SU UKLJUČILE NOVE KATEGORIJE U NATJECANJE I KOJE SU PO PLASMANU UŠLE U VIŠI RANG NATJECANJA (KVALITETAN SPORT) ZA 2019. GODINU“ – NE OTVARATI!**

**ZAJEDNICA SPORTSKIH UDRUGA**

**GRADA NOVSKE**

**Tina Ujevića 2C**

**(Sportska dvorana Srednje škole)**

**44330, Novska**

1. U skladu s uvjetima iz ovog Javnog poziva, sredstva za prijavljene programe mogu ostvariti sportski klubovi s područja Grada Novska, članice Zajednice koje temeljem Zakona o sportu mogu obavljati sportsku djelatnost ako:

* je upisana u Registar udruga Republike Hrvatske;
* je upisana u Registar neprofitnih organizacija pri Ministarstvu financija
* je uredno ispunila obveze prema Zajednici i Gradu za primljenu donaciju u prethodnoj godini

1. Kako se može ostvariti prednost u sufinanciranju projekta i tko nema pravo prijave na Javni poziv detaljno je opisano u Uputama za prijavitelje.
2. Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Javnog poziva detaljno su opisani u Uputama za prijavitelje za Javni poziv za sufinanciranje udruga članica Zajednice sportskih udruga Grada Novske koje su uključile nove kategorije u natjecanje i koje su po plasmanu ušle u viši rang natjecanja(kvalitetan sport)
3. Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.
4. Sva pitanja vezana uz ovaj Javni poziv mogu se postavljati elektroničkim putem, slanjem upita na adresu elektronske pošte: zsu.novska@gmail.com ili Zlatku Šepoviću, tajniku Zajednice na broj telefona 098/650 542, svakog radnog dana isključivo u vremenu od 7,00 – 13,00 sati